Real Madrid 'konvinti' li Kylian Mbappe se jingħaqad magħhom 'illum jew għada' Real Madrid huma 'konvinti' li Kylian Mbappe se jkun qed jingħaqad mal-club 'illum jew għada'. Iż-żagħżugħ ta' 22 sena kellu staġun ieħor eċċellenti għal Paris Saint-Germain, fejn skorja 42 goal u rreġistra 11-il assist f'47 dehra fil-kompetizzjonijiet kollha. Il-ftehim kurrenti tal-player internazzjonali ta' Franza għandu jiskadi fis-sajf li ġej, li jfisser li x'aktarx jinbiegħ fis-suq li ġej jekk ma jkunx jista' jiġi miftiehem kuntratt ġdid. Il-ġganti Spanjoli huma kunfidenti li Mbappe se jmur jilgħab fil-Bernabeu f'xi punt fil-karriera tiegħu, għalkemm huwa jista' jkollu jistenna sas-sajf li ġej. PSG għadhom jittamaw li jaqblu ftehim ġdid mar-rebbieħ tat-Tazza tad-Dinja tal-2018, għalkemm kien hemm indikazzjonijiet li huwa jisnab ħerqan li jfittex club ġdid. Mbappe, li se jkun fl-azzjoni għal Franza fil-Euro 2020, skorja 132 goal u rreġistra 61 assist f'171 dehra għat-team ta' Mauricio Pochettino fil-kompetizzjonijiet kollha.